Besedy pripravujú naše pani učiteľky pre žiakov, aby sa zoznámili s rôznymi problémami v živote, s dôsledkami zložitých udalostí, chorôb, našich osobných skutkov a správania sa. Žiaci sa učia aj o prevencii pred ťažkosťami, chorobami a problémami.

1. Výchovný poradca Mgr. L. Vozafová sa venuje končiacim žiakom, rieši s nimi otázky výberu povolania a budúcnosti, ďalšieho štúdia.

Spoločná beseda pre žiakov deviateho ročníka sa uskutočnila 16.10.2020, okrem toho prebiehajú aj individuálne pohovory s týmito žiakmi.

1. 19.11.2020 BUBNOVAČKA – Podujatie, ktoré organizuje Centrum Slniečko, n.o, Bubnovačka – „Aby bolo deti lepšie počuť!“. Má symbolicky upozorniť na dôležitosť ochrany detí pred násilím a podporiť v spoločnosti tému včasnej prevencie.

Podujatia sa zúčastnili dňa 19.11.2020 všetci prítomní žiaci a učitelia v každej triede. Bubnovaniu na telo predchádzali krátke besedy a rozhovory o detskom násilí, týraní detí, prevencii pred týmito javmi, o význame dní:

18.11. - Európskym dňom ochrany detí pred sexuálnym vykorisťovaním a sexuálnym zneužívaním

19.11. – Svetový deň prevencie týrania a zneužívania detí

20.11. - Svetový deň detí vyhlásený organizáciou UNICEF, počas ktorého si svet pripomína prijatie Dohovoru o právach dieťaťa.

1. Anorexia verzus bulímia

Besedu absolvovali žiaci druhého stupňa , od 5. po 9. ročník. Venovali sa otázkam zdravej výživy, poruchám príjmu potravy, dôsledkom týchto chorôb, a prevencii voči nim.

1. Príčiny a následky pitia alkoholu u detí tínedžerského veku (november 2020)

Túto besedu pripravila pre žiakov psychologička spolu s koordinátorom drogovej prevencie Ing. I. Bystrianskou. Na úvod sa žiaci rozprávali o alkohole, kto už pil, kedy, aký alkohol, kto už bol opitý....

Prezreli si prezentáciu, ktorá hovorila o príčinách a následkoch pitia, film, ktorý zaznamenával osobné spovede tínedžerov, ktorí mali skúsenosť s pitím. Následne sa žiaci znova rozprávali o alkohole, vyplnili anonymný dotazník o vlastných skúsenostiach s alkoholom – osobných a v rodine. Na záver mali navrhnúť plagát, ktorý by mladším súrodencom a kamarátom zabránil piť alkohol.

1. Dohovor o právach dieťaťa

Dňa 26.11. 2020 sa táto beseda uskutočnila pre žiakov 5.ročníka. Dozvedeli sa, aké majú práva a čo im ich zaručuje. Besedu viedla psychologička Mgr. L. Vozafová.

1. HIV/AIDS (november 2020)

Beseda prebehla v rámci kampane Červené stužky a viedla ju Mgr. V. Eckerová pre žiakov 5.ročníka.

1. Obchodovanie s ľuďmi (november 2020)

V troch ročníkoch (7.,8.,9.) sa žiaci rozprávali na túto vážnu tému s pani učiteľkami etickej výchovy.

1. Radosť ukrytá v podpore čítania a vzdelávania školskou knižnicou

Aktivitu s cieľom vzbudiť záujem o čítanie a podporiť kladný vzťah ku knihám pripravila školská knihovníčka Mgr. Ž. Strmá pre žiakov 9.ročníka.

1. Deň mlieka (november 2020)

Aktivity a rozhovor na tému mliečnej výživy a zdravého stravovania robili všetci žiaci 1. stupňa. Cieľom bolo vyzdvihnúť zdravé vlastnosti mlieka a následne apelovať na žiakov, aby mlieko a mliečne výrobky boli zaradené do ich stravovania, nakoľko mlieko predstavuje jednu z najdôležitejších a nenahraditeľných zložiek plnohodnotnej ľudskej výživy.

1. Detská lesnícka univerzita

Dňa 23.11.2020 prebehla online formou prednáška o poľovníctve a práci poľovníka. Zúčastnili sa žiaci 7.ročníka a prednášateľom bol Ing. Jozef Bučko, PhD z Národného lesníckeho centra.